Kouefront bring reën vir Kaap(Argieffoto: pixabay) ’n Kouefront het Dinsdagoggend deur die suidwestelike gedeelte van die Wes-Kaap beweeg en reën meegebring. Wayne Venter, weervoorspeller verbonde aan die Suid-Afrikaanse Weerdiens (SAWD), het aan Maroela Media gesê tussen 5 mm en 10 mm het vroeër vandag in gebiede in die Boland, Kaapse Wynlande en Kaapse metropool uitgesak. Sommige bergpieke het tot 10 mm reën gehad. Volgens Venter kan dieselfde hoeveelheid reën Woensdag verwag word wanneer die kouefront laatoggend deur die geraakte gebiede sal beweeg. Die kouefront sal dan al langs die suidkus van die provinsie beweeg. Kapenaars kan ’n kouer naweek te wagte wees voor ’n sterker kouefront volgende week oor die westelike dele van die Wes-Kaap sal beweeg en moontlik ligte sneeu op die berge kan veroorsaak. Venter sê die weerdiens voorspel egter nie in dié stadium ’n uitermatige nat winter vir die Wes-Kaap nie. Good morning Cape Town! Rain showers are predicted with temperatures reaching a high of 16 degrees. ????️ “Whenever you find yourself doubting how far you can go, just remember how far you have come.” – Unknown ⚠️Follow @CityofCTAlerts for City updates. pic.twitter.com/fkb5VNzTaE — City of Cape Town (@CityofCT) June 22, 2021